als_Latn dik_Latn sag_Latn
Në ndeshjen e javës së 28-të, Kukësi do të luajë me Vllazninë në Kategorinë Superiore. Në këtë ndeshje verilindorët do të përpiqen të ruajnë kryesimin.
Trajneri Ernest Gjoka e ka vlerësuar shumë këtë përballje dhe kërkon përveçse maksimumin nga lojtarët e tij, edhe mbështetjen e tifozëve.
Është një ndeshje e rëndësishme pasi përballlemi me një skuadër si Vllaznia që është në elitën e futbollit shqiptar. Jemi përgatitur për këtë ndeshje dhe kemi punuar si për pikat e dobëta ashtu dhe për ato të forta të kundërshtarit. Kështu që do të kërkojmë të marrim maksimumin. Uroj që tifozët të jenë në stadium për të na mbështetur, pasi të gjithë së bashku mund t’i arrijmë objektivat tona”, tha trajneri i Kukësit, Ernest Gjoka.
als_Latn als_Latn als_Latn